  Туспуктэм: unatlib.ru Майя Бывальцева Удмуртиысь йскалык лыдӟетъюрт «Книга года на родине П. И. Чайковского» IV улосвылкуспо фестиваль-вожвылъяськонэ куриськонъёсты кутыны кутскиз. Ужрадэ книга гожтӥсьёс, издательствоос но книга поттӥсь огазеяськонъёс пыриськыны быгато. Со сярысь ужъюртлэн пресс-службаез ивортӥз. Вожвылъяськонэ берло куинь аръёс ӵоже, озьы ик 2023-тӥ арын нырысетӥ кварталын поттэм ужъёсты куто. Вожвылъяськонлэн номинациосыз: «Лучшее художественно-графическое оформление издания»; «Лучшее учебное, научное, научно-популярное издание»; «Лучшее литературно-художественное издание»; «Лучшее издание для детей и юношества»; «Лучшее краеведческое издание»; «Лучшее издание на языках народов России»; «Лучшее издание, подготовленное библиотекой»; «Лучшая книга о малой родине» (Удмуртиысь пыриськисьёс понна гинэ). Номинациосын вормем кигаос пӧлысь устозэ быръё, солы «Арлэн книгаез» («Книга года») ним сёто. Удмуртиын поттэм книгаос пӧлысь быръем книга «Удмуртиысь устоез книга» («Лучшая книга Удмуртии») луэ. Куриськонъёсты 30-тӥ южтолэзёзь келяно. Вожвылъяськонлэн валатэтэныз (положение) татын тодматскыны луоз. Тодэ вайытом, 2022-тӥ арын «П. И. Чайковскийлэн вордскем шаераз арлэн книгаез» III фестиваль-вожвылъяськонэ 19 улосвылъёсысь 68 куриськисьёслэсь 173 книгаос вуизы. Удмуртъёслэн осконзылы сӥзем книга «Удмуртиысь устоез книга» номинациын вормиз. Тегъёс: Удмуртия вожвылъяськон книгаос книгапоттонни  